Fremgangsmåte ved spørsmål om tilbakekall av godkjenningsbevis for hovedsikkerhetsvakt og signalgiver - instruks

1. Hensikt og omfang

Denne instruks gjelder fremgangsmåte ved spørsmål om tilbakekall av godkjenningsbevis for hovedsikkerhetsvakt og signalgiver og er forankret i STY-605245 Operativ styring av egentransport-prosedyre.

Bane NOR Infrastruktur Transport har rett til å kalle tilbake utstedt godkjenningsbevis som hovedsikkerhetsvakt (HSV) og signalgiver.

Instruksen inneholder derfor regler om:

Hvem som har myndighet til å beslutte tilbakekall

Saksbehandling

1. Beskrivelse

Ansvar og myndighet:

Avgjørelse om advarsel eller tilbakekall av godkjenningsbevis fattes av Bane NORs Driftsoperative senter (DROPS) eller Sertifisering i Bane NOR Transport.

Ved hendelser der HSV eller signalgiver er involvert, har DROPS myndighet til å tilbakekalle godkjenningen foreløpig.

Saksbehandlingen ved spørsmål om tilbakekall av godkjenningsbevis, eventuelt advarsel

Innledende saksbehandling ved hendelser:

DROPS åpner saken med forundersøkelser. Dersom forundersøkelsene viser at det ikke er grunnlag for å gå videre med saken med den aktuelle HSV/signalgiver, avsluttes og lukkes saken umiddelbart.

Dersom beslutning om foreløpig tilbakekall opprettholdes, bes den det gjelder og dennes leder om å sende inn en kort rapport før det innkalles til møte, og saken undersøkes videre.

| Bane NOR kan kalle tilbake godkjenningen i følgende tilfeller og på følgende grunnlag: |
| --- |
| # | Beskrivelse | Ansvar |
| 1 | Brudd på arbeidsmiljølovens arbeidstidsregler jf. STY-605086 pkt. 4.2. | DROPS |
| 2 | Brudd på reglene om alkoholpåvirkning og pliktmessig avhold i Jernbaneloven | DROPS |
| 3 | Brudd på lover, forskrifter og Bane NORs regelverk i eller utenfor tjenesten som er av betydning for tjenesten om han/hun ellers ikke oppfyller vilkårene for å være HSV | DROPS |
| 4 | Hvis HSV unnlater å gjennomføre faglig oppdatering, opplæring eller etterutdanning som Bane NOR innkaller til | Sertifisering |
| 5 | Opptreden i eller utenfor tjenesten som viser at vedkommende ikke anses skikket til å utøve funksjon som HSV. | DROPS |
| 6 | Manglende helsegodkjenning | Sertifisering |
| 7 | Den aktuelle HSV/signalgiver er meldt sluttet i virksomheten (Bane NOR eller ekstern leverandør) | Sertifisering |
| 8 | Brudd på regelverk og/eller STY- 605545 Hovedsikkerhetsvaktens regelbok Bane NOR | DROPS |

1. Revisjonsoversikt

|  |  |  |
| --- | --- | --- |
| Rev nr | Dato | Hovedendring |
| 010 | 01.12.2023 | Oppdatert iht ny organisasjon |